Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1433

b) Hajlékony falú IBC-nél: nem következhet be sem az IBC test olyan károsodása, ami az IBC biztonságát a szállítás szempontjából csökkentené, sem a tartalom elvesztése. 6.5.4.7 Tömörségi próba 6.5.4.7.1 Alkalmazási terület Gyártási típus vizsgálatként és idõszakos vizsgálatként olyan IBC típusoknál, amelyeket folyadékokhoz vagy nyomás alatt töltött vagy ürített szilárd anyagokhoz használnak. 6.5.4.7.2 Az IBC elõkészítése a próbához A próbát az esetleges hõszigetelés felhelyezése elõtt kell végrehajtani. A szellõzõ zárószerkezeteket vagy hasonló, nem szellõzõ szerkezetekre kell kicserélni vagy tömören le kell zárni. 6.5.4.7.3 Vizsgálati eljárás és alkalmazandó próbanyomás A nyomáspróbát legalább 10 perc idõtartamig legalább 20 kPa (0,2 bar) állandó túlnyomással kell végrehajtani. Az IBC légtömörségét megfelelõ módszerrel, pl. légnyomáskülönbség méréssel vagy az IBC vízbe merítésével vagy fém IBC-knél az egyesítési helyek és varratok szappan oldattal történõ bekenésével kell megállapítani. Vízbe merítés esetén a hidrosztatikai nyomás figyelembe vételéhez korrekciós tényezõt kell alkalmazni. Más, legalább azonos hatékonyságú módszerek is használhatóak. 6.5.4.7.4 Elfogadási feltétel Nem következhet be tömítetlenség. 6.5.4.8 Belsõ (folyadék) nyomáspróba 6.5.4.8.1 Alkalmazási terület Gyártási típus vizsgálatként olyan IBC típusoknál, amelyeket folyadékokhoz vagy nyomás alatt töltött vagy ürített szilárd anyagokhoz használnak. 6.5.4.8.2 Az IBC elõkészítése a próbához A próbát az esetleges hõszigetelés felhelyezése elõtt kell végrehajtani. A nyomáscsökkentõ szerkezeteket hatástalanítani kell, vagy el kell távolítani és a nyílásokat le kell zárni. 6.5.4.8.3 Vizsgálati eljárás A nyomáspróbát legalább 10 perc idõtartamig kell végezni olyan hidraulikus nyomással, amely nem kisebb mint a 6.5.4.8.4 pontban megadott nyomás. Az IBC-t a próba végrehajtása alatt nem szabad megtámasztani. 6.5.4.8.4 Alkalmazandó nyomás 6.5.4.8.4.1 Fém IBC-knél:

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes